《女冠子》
五代·毛熙震

碧桃红杏，迟日媚笼光影。彩霞深，香暖熏莺语，

风清引鹤音¤

翠鬟冠玉叶，霓袖捧瑶琴。应共吹箫侣，暗相寻。

修蛾慢脸，不语檀心一点。小山妆，蝉鬓低含绿，

罗衣澹拂黄¤

闷来深院里，闲步落花傍。纤手轻轻整，玉炉香。

作者简介：[约公元九四七年前后在世]字不详，蜀人。生卒年均不详，约后晋高祖天福中前后在世。曾为后蜀秘书监。熙震善为词，今存二十九首，（见《唐五代词》）辞多华丽。